

#### ประกาศองค์การบริหารส่วนตำบลตลิ่งชัน

**เรื่อง การประชาสัมพันธ์กำหนดวัน เวลา การตรวจรับงานจ้างโครงการซ่อมแซมถนนดินลูกรัง จำนวน 30 สาย ในเขตตำบลตลิ่งชัน**

-------------------------------------------------------

 ด้วยองค์การบริหารส่วนตำบลตลิ่งชัน ได้ดำเนินการสอบราคาโครงการซ่อมแซมถนนดินลูกรัง จำนวน 30 สาย ในเขตตำบลตลิ่งชัน เมื่อวันที่ 28 พฤษภาคม 2555 และองค์การบริหารส่วนตำบลตลิ่งชัน ได้ตกลงทำสัญญาจ้างกับนายประยูร จินดาพรรณ เป็นผู้รับจ้างดังกล่าว เพราะเป็นผู้เสนอราคาต่ำสุด ตามสัญญาจ้างเลขที่ 20/2555 ลงวันที่ 16 กรกฎาคม 2555 เป็นเงิน 699,000 บาท (หกแสนเก้าหมื่นเก้าพันบาทถ้วน) โดยกำหนดแล้วเสร็จภายในวันที่ 14 ตุลาคม 2555 นั้น

 บัดนี้ ผู้รับจ้างได้ส่งมอบงานจ้าง ในวันที่ 15 สิงหาคม 2555 และประธานคณะกรรมการตรวจงานจ้างได้นัดคณะกรรมการตรวจรับงานจ้างดังกล่าว เพื่อทำการตรวจรับงานจ้าง ในวันที่ 16 สิงหาคม 2555 เวลา 09.00 น. ณ สถานที่ก่อสร้าง ดังนั้นองค์การบริหารส่วนตำบลตลิ่งชัน จึงขอประชาสัมพันธ์ให้ประชาชนทั่วไปทราบและเข้าร่วมตรวจสอบการตรวจรับงานจ้างดังกล่าวต่อไป

 จึงขอปิดประกาศให้ทราบโดยทั่วกัน

 ประกาศ ณ วันที่ 15 เดือน สิงหาคม พ.ศ. 2555

 (นายชัยวุฒิ แก้วอย่างดี)

 นายกองค์การบริหารส่วนตำบลตลิ่งชัน